Organza
Organza (angl. organza) – plonas, permatomas, standus drobinio pynimo audinys iš šilko ar viskozės siūlų; vartojamas oficialioms suknelėms, palaidinukėms arba kaip labai lengvas pamušalas. Daug šiuolaikinių organzų audžiamos iš sintetinio pluošto (poliesterio, nailono). Šilko organzą audžia daug fabrikų palei Jangdzę ir Džedziango provincijoje (Kinija). Grubesnę šilko organzą audžia Bengalūro regione (Indija). Prabangios šilko organzos audžiamos Prancūzijoje ir Italijoje. Organza būna blizgi arba matinė. Raštai organzoje išgaunami keliais būdais – siuvinėjant, ėsdinant, marginant velenais. Iš organzos siuvama vestuvinės ir vakarinės suknelės, ji naudojama miegamųjų ir kitų kambarių interjero puošimui. Dvigubo pločio viskozinės ir celiuliozės acetato organzos naudojamos kaip permatomos užuolaidos. Sijonas iš organzos Moteriška suknelė iš šilko organzos ir satino (~1830 m.) Moteriška suknelės iš šilko organzos ir satino detalė